माया से मिलने के लिए मेयर ने पहना बुर्का  
बरेली की मेयर सुप्रिया एरन नगर निगम की समस्याओं से माया को रूबरू करना चाहती थीं लेकिन बरेली प्रशासन ने उन्हें नज़रबंद कर लिया।
उत्तर प्रदेश में मायावती आवाम के कितना करीब हैं यह तो आप कई बार देख चुके हैं। सीएम जहां−जहां जाती हैं वहां पब्लिक से कहीं उनका सामना न हो जाए इसके लिए माया के दौरे से पहले प्रशासन की ओर से कर्फ्यू लगा दिया जाता है। आम जनता तो छोड़िए बरेली की मेयर के लिए भी मैडम माया से मिलना आसान नहीं।  मायावती बुधवार को बरेली के दौरे पर हैं। बरेली की मेयर सुप्रिया एरन नगर निगम की समस्याओं से माया को रूबरू करना चाहती थीं लेकिन बरेली प्रशासन ने उन्हें सुबह से ही नज़रबंद कर लिया। लिहाज़ा वह बुर्के में छिपकर कलेक्टर के दफ्तर पहुंची जहां प्रशासन द्वारा उन्हें डीआईजी ऑफिस में नज़रबंद कर दिया गया।